Darček pre Putina

Darček pre Putina je česká občianska iniciatíva, ktorá vznikla na podporu ukrajinskej armády potom, čo bola Ukrajina vo februári 2022 napadnutá Ruskom. Účelom k tomu zriadeného nadačného fondu je finančná a materiálna pomoc Ukrajine prostredníctvom zbierok, kúpy a zaslania potrebných predmetov na Ukrajinu na pomoc jej občanom a orgánom verejnej správy či predaj reklamných produktov. V správnej rade nadácie sú podnikateľ Dalibor Dědek a Jan Polák.

Peniaze od darcov vyberá na symbolickom eshope, kde môžu ľudia „zakúpiť“ napr. zásobník nábojov do AK-47, termobielizeň či lekárničku, alebo prispieť v kampaniach na obstaranie mobilnej protivzdušnej obrany Viktor, terénnych sanitiek alebo dronov. Nedostávajú žiadny tovar, všetky vybrané peniaze idú na účet Ukrajinskej ambasády v Prahe. Pod záštitou českého ministerstva obrany sa za ne podľa požiadaviek ukrajinskej armády nakupuje u českých výrobcov a dodávateľov vojenský materiál.

Ľudia sa zložili napríklad na tank T-72 nazvaný Tomáš za viac ako 30 miliónov korún, tankovú muníciu, drony alebo na výcvik záchranárov a vojakov na Ukrajine.

 História 
Iniciatívu Darček pre Putina vyhlásil v máji 2022 podnikateľ Dalibor Dědek, na jej organizácii sa podieľal novinár Martin Ondráček.

V auguste 2025 českí dobrovoľníci z iniciatívy odovzdali zástupcom ukrajinskej vojenskej rozviedky (HUR) americký vrtuľník Black Hawk nazvaný Čestmír, na ktorý sa zložili v zbierke na internete českí a slovenskí občania. Na jeho nákup asi 21 000 darcov poskytlo 73 miliónov českých korún (asi 3 miliony euro). Symbolicky ho ukrajinskému prezidentovi Volodymyru Zelenskému toho istého roku v marci odovzdal český prezident Petr Pavel.

V decembri 2025 dostal Darček pre Putina najvyšší jednorazový dar, a to 100 miliónov korún od majiteľa Seznam.cz Iva Lukačoviča. Jeho dar sa organizácia rozhodla rozdeliť medzi desiatky konkrétnych projektov – bude zaň zaobstaraná vojenská technika, drony alebo zdravotnícke a humanitárne vybavenie.

 Referencie 

 Zdroj 

Kategória:Česko-ukrajinské vzťahy
Kategória:Organizácie založené v 2022
Kategória:Slovensko-ukrajinské vzťahy